**Welkom!**

Baie welkom by Nuwe Lewe Aanbiddingsentrum se webwerf en dankie dat jy besluit het om meer van ons gemeente te wete te kom!

Ons is **onafhanklike, lewendige en gemaklike gemeente. J**y is welkom om te kom net soos jy is, want elke mens is uniek geskape en derhalwe is jy kosbaar en belangrik vir God, sowel as vir ons. Kom aanbid die Here op ’n meelewende en interaktiewe wyse saam met ons in gees en in waarheid. Die Bybel verklaar dat God gedurig op soek is na mense wat Hom in gees en in waarheid wil aanbid omrede Hy in opregtheid aanbid wil word.

Ons bedieningstyl is **tussen Pinkster en Charismatiese denkstrome.**Ons verleen prominensie aan die Persoon van die **Heilige Gees** en Hy beweeg en werk soos Hy wil, wanneer Hy wil en deur wie Hy wil. Ons is sensitief om nie die Heilige Gees se vloei in die gemeente op enige manier te blokkeer nie.

Ons kan met oorgawe verklaar dat Nuwe Lewe ’n plek is **waar God met ons ontmoet**. Dit is ook vir ons belangrik dat jy ervaar dat **God met jou deur Sy Gees en deur Sy Woord gaan spreek**.

In ons soeke om die onvouende dimensies van God se liefde te ondersoek en te ervaar, groei ons in **liefde**tot Hom en leer sodoende om Sy hart vir die wêreld beter te ken.

Ons is 'n gemeente wat elkeen se Godgegewe talent en gawe in Sy diens wil aanwend. Dit is vir ons belangrik dat die ware Jesus liefde 'n interaktiewe kenmerk van ons lewe sal word. Dit is baie belangrik dat die uitleef van die Woord en die vloei van die gawes van die Heilige Gees deur liefde gemotiveer sal word.

My deur staan altyd oop vir elkeen in die gemeente! Jy’s welkom om my enige tyd te kontak.

Tot Sy diens aan jou